Lyco Ulpius

Lyco Saturio Ulpius (s. 2.8. III 4294) on yksi lohikäärmeensuojelijoista. Hyvin nuorena orvoksi jäänyt poika kasvoi ottoäitinsä Rosie Batesin hoivissa Ravenstrandissa, johon hän äitinsä kanssa oli vuoden ikäisenä päätynyt Ibrolumin kuningaskunnassa sijaitsevasta Ceneblumin kaupungista.

## Elämäkerta

### Lapsuus

Lycolla ei ole koskaan ollut suurta perhettä. Hän on avioton lapsi, minkä vuoksi hänen äitinsä Helvia pakeni kotikaupungistaan Ceneblumista poikansa kanssa englanninkieliselle alueelle pieneen Ravenstrandin kylään, jossa hän kertoi pojan isän kuolleen. Tämä ei ollut valhe, sillä isän selvittyä Ceneblumin muille asukkaille, käytiin hänen kimppuunsa varsin raa'alla tavalla. Pojan syntymästä avioliiton ulkopuolella Helvia ei luonnollisesti maininnut mitään.

Helvia itse sairastui vakavasti pojan ollessa vain noin kolmen vuoden ikäinen. Hän menehtyi pian tämän jälkeen jättäen Lycon orvoksi. Kylässä asuva yksinäinen Rosie otti pojan hoiviinsa melko heikosta taloudellisesta tilanteestaan huolimatta ja kasvatti tämän omanaan. Hän opetti pojalle kaiken, mitä itse tiesi ja pyrki antamaan tälle mahdollisimman hyvät mahdollisuudet pärjätä itseään paremmin aikuisiän saavuttaessaan.

Lyco on pitänyt aina pienestä näpertelystä ja Rosie antoi hänelle löytämiään vanhoja lukkoja muun puutteessa leikkikaluiksi. Poika onnistui ilman avaimiakin murtamaan lukot auki varsin nopeasti ja Rosie otti asiakseen etsiä vanhoja käytöstä poistuneita lukkoja pojan näperrettäväksi.

### Töiden aloittaminen

Lycon oli aloitettava töiden tekeminen jo nuorena, ja ainoa työ johon hänet kolmentoista vuode iässä huolittiin oli tallirengin pesti. Sitä työtä hän teki vajaat kolme vuotta, kunnes oli kyllin vanha vaihtamaan hieman parempaan työhön oluenpanijana.

Kun hänen lukkojenkäsittelyyn liittyvät lahjansa selvisivät kylän lukkosepälle, otti tämä Lycon oppipojakseen. Oppipoikana Lyco oppi huimasti uutta ja ohitti taidoissaan varsin nopeasti opettajansa, joka pystyi puodissaan lisääntyneen osaamisen ansiosta kaupustelemaan lukkojaan lähikylissä ja -kaupungeissa tuottaen lisää tuloja, joista Lyco tietysti sai oman osansa.

### Koiran saaminen

joku hieno tarina siitä kuinka Lyco otti suojiinsa kulkukoiran, josta tuli kaikkein uskollisin ja ystävällisin kumppani

### Eathiin ja Lynariin tutustuminen

Eath Elondin ja Lynar Fernvalorin saapuessa Ravenstrandin kylään, kunnostivat he käyttöönsä yhden kylän hieman ränsistyneemmistä vanhoista taloista, johon he luonnollisesti tarvitsivat uusia lukkoja ja salpoja. Heti noiden kahden astuttua lukkosepän pajaan sisälle, oli hän ollut ihmeissään molempien naisten, mutta etenkin Eathin kauneudesta.

Lynar sosiaalisempana kaksikosta hoiti suurimman puhumisen Eathin tervehtiessä Lycon koiraa, Comesia ja rapsuttaessa sitä. Comes tuntui ystävystyvän Eathin kanssa saman tien, ja Lyco lähentyi puolihaltian kanssa koiransa ansiosta. Noiden kahden ystävystyessä vähitellen, ystävystyi Lyco samalla Lynarin kanssa, sillä Eath ja Lynar tekivät hyvin paljon yhdessä.

### Gariniin tutustuminen

Garin Weaveriin Lyco tutustui tämän saavuttua Ravenstrandiin ja tullessa lukkosepän pajalle pyytämään itselleen mahdollisimman kestäviä kahleita ja lukkoja täysikuuta ja ihmissuden muotoon muuttumista varten. Lyco ilmoittautui myös halukkaaksi auttamaan Garinia muilla tavoin, ja esitteli tämän nopeasti Eathille, joka rohtoineen pystyisi pitämään Garinin muutoksen hallinnassa.

## Ulkonäkö

Lyco on normaalipituinen, laiha mies, jonka ryhti on ihmisten mittapuulla varsin keskiverto. Hänellä on ruskeat, hieman sotkuiset hiukset ja hänen vihreät, lempeät silmänsä pilkahtelevat valoa etenkin hänen hymyillessään. Hänen katseensa on useimmiten hyvin lämmin. Lycolla ei juurikaan ole karvoitusta kasvojensa alueella, vaan hänen kasvonsa ovat siltä osin varsin siistit. Hänen nenänsä ja poskiensa alueella on muutamia pisamia.

Lycolla ei ole tatuointeja tai lävistyksiä. Hänen käsissään on joitakin arpia, jotka hän on saanut lukkoseppänä toimiessaan.

Taloudellisen tilanteensa vuoksi Lycon vaatetus on varsin vaatimaton, vaikkakin vähitellen vaurastuessaan on hänellä varaa ostaa uusia, ehjiä vaatteita. Hänen paitansa ovat useimmiten vaaleita housujen ollessa suurimmilta osin ruskean sävyissä. Kengät hänellä ovat kuluneet, mutta yhä toimivat.

## Luonne

Lyco on hyvin ystävällinen ja avoin, ymmärtävä mies. Hän mukautuu tilanteisiin sujuvasti ja osaa ennakoida niitä hyvin. Hän on hyvin empaattinen ja tasapainoinen, rauhallinen luonne. Hän osaa olla varsin lempeä, huomaavainen ja huolehtiva sekä erittäin myötätuntoinen. Vähäisestä koulutuksestaan huolimatta Lyco on varsin älykäs ja terävä ja osaa soveltaa tietämäänsä ja oppimaansa varsin taidokkaasti. Hän on myös jokseenkin syvällinen, avarakatseinen ja suvaitsevainen.

Lycoa pidetään varsin hyväntuulisena ja elämäniloisena, ja hänen seurallinen luonteensa saa ihmiset pitämään hänestä, kun vain hänen asemansa läpi osataan katsoa. Hän on jokseenkin energinen (joskus harvoin jopa riehakas) ja enemmän ekstrovertti kuin introvertti, ja hänen itsevarmuutensa on hyvällä tolalla. Hän on uskollinen ja etenkin läheistensä seurassa hän on puhelias ja tulee hyvin toimeen tuntemattomienkin kanssa. Varsinkin tuntemattomien seurassa Lyco on hyvin tyyni ja hillitty. Hän on hyvin hauska, huumorintajuinen ja joskus viihdyttävällä tavalla dramaattinen. Toisinaan hän on hyvällä tuulella ollessaan leikkisä ja osaa kyllä viihdyttää muita. Hän osaa kuitenkin olla varsin sarkastinen tai jopa pikkumainen kun oikealle päälle sattuu.

Vaikka Lyco osaakin olla seikkailunhaluinen ja spontaani, on hän varsin harkitseva ja tunnollinen. Joskus hänen uteliaisuutensa kuitenkin voittaa, ja harkinta saattaa jäädä vähän vähemmälle. Hän on hyvin intuitiivinen ja tarkkaavainen, mutta osaa olla laskelmoiva ja looginen. Hän voi olla varsin omaperäinen ja joskus jopa hieman omituinen tai oikukas, vaikkakin osaa käyttäytyä tilanteen katsomalla tavalla ja olla hyvinkin sovelias.

Lyco on hyväntahtoinen ja vakaa luonne, jonka rehellisyys herättää joissakin kunnioitusta kun taas joidenkin mielestä hän saattaa joskus puhua vähän liian suoraan. Hän on kuitenkin erittäin luotettava. Hän on hyvin yhteistyökykyinen ja osaa jättää henkilökohtaiset mielipiteensä tarvittaessa yleisen edun hyväksi. Hän osaa myös joustaa asioissa ja antaa anteeksi, jos ei ole kyse mistään kovin suuresta. Toisaalta taas asiasta riippuen Lyco voi olla erittäin itsepäinen. Lyco on hyvin avulias, kiltti ja epäitsekäs sekä hyvin vilpitön.

Lyco on hyvin luova ja jopa taiteellinen, vaikkakaan hänellä ei juuri ole ollut mahdollisuuksia tätä puolta itsestään toteuttaa. Hänellä on kuitenkin hyvä lauluääni, jota hän käyttää melko runsaasti. Hän on intohimoinen mielenkiintojensa suhteen, ja kirjallisuus ja musiikki ovatkin hänen tulevaisuudessa opiskeltavien asioiden listallaan. Lyco voi olla joskus hyvin kilpailunhaluinen, ja kilpaileminen on hänelle hyvin motivoivaa. Hän saattaa vaikuttaa haluavan miellyttää kaikkia, mutta on yllättävän väittelynhaluinen, jos asia on hänelle tärkeä. Esimerkki tällaisesta tilanteesta on läheisen kohtaama vääryys.

Vaikka Lycon onkin ollut vaikeaa kertoa tunteistaan Eathia kohtaan, on hän muutoin hyvin päättäväinen ja määrätietoinen henkilö. Hän on hän erittäin romanttinen ja herttainen luonne, ja kun hän viimein uskaltautuu pääsemään yli varovaisuudestaan ja kertomaan tunteistaan, on hänen kiintymystään vaikea olla huomaamatta. Hän on hellä ja rakastava ja toivoo rakkaimmilleen pelkästään hyvää. Hän saattaa olla läheisiään kohtaan hyvin suojeleva, sillä hänen suurimpia pelkojaan on heidän menettämisensä. Hän on herkkätunteinen ja saattaa joskus olla lievän mustasukkainen ja omistushaluinen.

Hermostuessaan Lyco saattaa vaikuttaa kömpelöltä ja puhuessaan kiertelee ja kaartelee ennen kuin pääsee itse asian ytimeen. Tämä liittyy hänen hieman epäröivään ja jahkailevaan luonteeseensa. Hän osaa olla kriittinen ja epäilevä, joskin joskus hieman hyväuskoinen. Joissan asioissa hän on vähän ylpeä ja saattaa ärtyä herkästi.

## Suhteet

### Perhe

Lyco ei koskaan tavannut isäänsä, sillä heti tämän henkilöllisyyden selviämisen jälkeen kivitettiin hänet kuoliaaksi. Pojan äiti, Helvia piti ainoasta lapsestaan niin hyvää huolta kuin suinkin mahdollista, ja totesi olevan turvallisinta muuttaa tämän kanssa toiseen kuningaskuntaan. Siellä Helvia kuitenkin sairastui vakavasti poikansa ollessa vain kolmen vuoden ikäinen ja kuoli lopulta sairauteensa jättäen Lycon orvoksi.

Kylässä asuva yksinäinen Rosie otti pojan heti hoiviinsa omasta heikosta taloudellisesta tilanteesta huolimatta ja kasvatti tämän omanaan. Kaksikosta tuli hyvin läheisiä ja Lyco kutsuukin Rosieta äidikseen.

Rosie opetti ottopojalleen kaiken, mitä itse tiesi ja pyrki antamaan tälle mahdollisimman hyvät mahdollisuudet pärjätä itseään paremmin aikuisiän saavuttaessaan. Lyco tunteekin suurta kiitollisuutta ottoäitiään kohtaan ja pyrkii aikuistuttuaan auttamaan tätä yhtä paljon kuin tämä auttoi häntä lapsena. Kaksikko on hyvin läheisiä keskenään ja ovat toistensa ainoa perhe.

### Eath Elond

Eathista tuli melko nopeasti heidän tapaamisensa jälkeen Lycon paras ystävä. Kaksikko luotti toisiinsa kuin muuriin ja he pystyivät toistensa seurassa puhumaan mistä tahansa. Oltuaan parhaita ystäviä jonkin aikaa alkoivat Lycon tunteet Eathia kohtaan syventyä. Eathin tunteet jäivät Eathilta itseltään huomaamatta, vaikka heidän ystävänsä huomasivat jo varhain kemian noiden kahden välillä. Vasta pitkän ajan jälkeen kaksikko sai kerrottua tunteistaan toisiaan kohtaan, minkä jälkeen he ovat tuskin koskaan kovin kaukana toisistaan.